
Τροποποίηση του ρυμοτομικού σχεδίου Πυλαίας (Θεσσα¬ 
λονίκης) . 1 

Έγκριση χώρου για την ανέγερση εργατικών κατοικιών 
στην εκτός του εγκεκριμένου ρυμοτομικού σχεδίου Δή¬ 

ΠΟΛΕΟΔΟΜΙΑ 

ΔΙΑΤΑΓΜΑΤΑ . 

( 1 ) 

Τροποποίηση του ρυμοτομικού σχεδίου Πυλαίας (Θεσσα¬ 
λονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν.Δ/τος «περί σχεδίων πόλεων 

χλπ.» της 17 Ιουλίου 1923, όπως μεταγενέστερα τροπο¬ 
λογήθηκαν και συμπληρώθηκαν και ειδικότερα τα άρθρα 
3, 9 και 70. γ γ 

2. Τις διατάξεις του Ν. 947/1979 «περί οικιστικών πε¬ 
ριοχών» (ΦΕΚ 169/Α) και ειδικότερα το άρθρο του 62 
(παρ. 1). 

3. Τις διατάξεις του Ν. 1032/1980 «περί συστάσεως 

Χω Ρ° τ *^> Οικισμού και Περιβάλλοντος» 
(ΦϋΚ δ7/Α) και ειδικότερα τα άρθρα του 2, 3 και 7. 

• Τις υπ αριθ. 80/1976 και 88/1980.πράξεις του Κοι- 
νοτικου Συμβουλίου Πυλαίας (Θεσσαλονίκης). 


5. Την υπ’ αριθ. 149/1982 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος; 

6. Την υπ’ αριθ. 699/1983 γνωμοδότηση του Συμβου¬ 
λίου της Επικράτειας, με πρόταση του Τπουργού Χωροτα¬ 
ξίας, Οικισμού και Περιβάλλοντος, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου Πυ¬ 
λαίας (Θεσσαλονίκης) παρά την οδό Μεγάλου Αλεξάνδρου, 
ως και ο χαρακτηρισμός οδών ως πεζοδρομίων όπως φαί¬ 
νεται στο σχετικό πρωτότυπο διάγραμμα σε κλίμακα 1 : 
500, που έχει θεωρηθεί από τον Προϊστάμενο της Διεύ¬ 
θυνσης Πολεοδομικών Εφαρμογών με την αριθ. Γ. 66709/ 
1983 πράξη του και που συνοπτικό του αντίτυπο δημο¬ 
σιεύεται με το παρόν Διάταγμα. 

Άρθρο 2. 

Στην πρόσοψη των οικοπέδων, οικοδομημένων ή μη, 
που βρίσκονται στο οικοδομικό τετράγωνο στη συμβολή 
της οδού Μεγάλου Αλεξάνδρου και της οδού, που τροπο¬ 
ποιείται με το παρόν Διάταγμα, και έχουν πρόσωπο προς 
τον χώρο του Δημοτικού σχολείου, επιβάλλεται προκήπιο 
πλάτους ενός (1) μέτρου όπως φαίνεται στο ίδιο διάγραμμα. 

Άρθρο 3. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Τπουργό Χωροταξίας, Οικισμού και Περιβάλλον¬ 
τος, αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 7 Δεκεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΙ ΧΟΡΟΤΛΪΙΛΣ. ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΑΝΤΩΝΙΟ! ΤΡΙΤΧΗΧ 

( 2 ) . 

,Εγκριση χώρου για την ανέγερση εργατικών κατοικιών 

στην εκτός του εγκεκριμένου ρυμοτομικού σχεδίου Δή¬ 
μου Πρέβεζας περιοχή. ' ' 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν.Δ/τος «περί σχεδίων πόλεων κλπ.» 
της 17 Ιουλίου 1923, όπως μεταγενέστερα τροποποιήθη¬ 
καν και συμπληρώθηκαν και ειδικότερα τα άρθρα 1, 3 και 9. 

2. Τις διατάξεις του Ν. 1337/1983 «Επέκταση των πο- 
λεοδομικών σχεδίων, οικιστική ανάπτυξη και σχετικές ρυθ¬ 
μίσεις» (ΦΕΚ 33/Α) και ειδικότερα το άρθρο 43 (παρ. 2). 

3. Τις διατάξεις του Ν. 947/1979 «περί οικιστικών πε¬ 
ριοχών» (ΦΕΚ 169/Α) και ειδικότερα το άρθρο 62 (παρ. 2). 

4» Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα 2, 3 και 7. 

5. Τις διατάξεις του Ν.Δ/τος 8/1973 «περί Γ.Ο.Κ.» 
όπως τροποποιήθηκε με το Ν.Δ. 205/1974 (ΦΕΚ 363/Α) 
και ειδικότερα τα άρθρα 34 (παρ. 1), 35 (παρ. 5β) και 38 
(παρ. 2). 

6. Την υπ’ αριθ. 135/1983 πράξη του Δημοτικού Συμβου¬ 
λίου Δήμου Πρεβέζης. 

7. Την υπ’ αριθ. 176/1983 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

8. Την υπ’ αριθ. 672/1983 γνωμοδότηση του Συμβουλίου 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρον 1. 

Εγκρίνεται χώρος στην εκτός του εγκεκριμένου ρυμοτομι¬ 
κού σχεδίου Δήμου Πρέβεζας περιοχή για τη δημιουργία α) 
των υπ’ αριθ. 1, 2, 3, 4, 5, 6 και 7 οικοδομικών τετραγώνων 
για την ανέγερση εργατικών κατοικιών β) χώρου αίθουσας 
συγκεντρώσεων (Ο.Τ.8.) και γ) κοινοχρήστων χώρων, ό¬ 
πως φαίνεται στο σχετικό πρωτότυπο διάγραμμα σε κλίμακα 
1 : 500, που θεωρήθηκε από τον Προϊστάμενο της Δ/νσης 
Πολεόδομικών Εφαρμογών με την αριθ. Γ.64469/1983 πρά¬ 
ξη του και που συνοπτικό αντίτυπό του δημοσιεύεται με τό 
παρόν Διάταγμα. 


Άρθρο 2. 

Οι όροι και περιορισμοί δόμησης των οικοδομικών τετρα¬ 
γώνων και του χώρου αίθουσας συγκεντρώσεων που δημιουρ- 
γουνται με το άρθρο 1 του παρόντος Διατάγματος, ορίζον¬ 
ται ως εξής : 

Α. Για τα οικοδομικά τετράγωνα 1 έως 7. 

1. Οικοδομικό σύστημα το πανταχόθεν ελεύθερο. 

2. λξέγιστο ποσοστό κάλυψης κάθε οικοδομικού τετραγώ¬ 
νου σαράντα τοις εκατό (40%) της επιφάνειας του. 

3. Συντελεστής δόμησης κάθε οικοδομικού τετραγώνου 
εξήντα εκατοστά (0,60). 

4. Μέγιστος επιτρεπόμενος αριθμός ορόφων των κτιρίων 
δύο (2) με μέγιστο ύψος αυτών οκτώ και μισό (8,50) μέτρα, 
στο οποίο συμπεριλαμβάνεται και το ύψος της κεραμοσκε- 
πούς στέγης, η κατασκευή της οποίας είναι υποχρεωτική. 

Β. Για το χώρο αίθουσας συγκεντρώσεων. 

1. Οικοδομικό σύστημα το πανταχόθεν ελεύθερο. 

2. Μέγιστο ποσοστό κάλυψης του χώρου σαράντα τοις ε¬ 
κατό (40%). 

3. Συντελεστής δόμησης τέσσερα δέκατα (0,4). 

4. Μέγιστος επιτρεπόμενος αριθμός ορόφων ένας· (1), 
με μέγιστο ύψος αυτού πέντε και μισό (5,50) μέτρα, στο ο¬ 
ποίο συμπεριλαμβάνεται και το ύψος της κεραμοσκεπούς στέ¬ 
γης, η κατασκευή της οποίας είναι υποχρεωτική. 

Γ. Τα ανεγερθησόμενα κτίρια πρέπει να απέχουν από τις 
ρυμοτομικές γραμμές τέσσερα (4) μέτρα τουλάχιστον. 

Άρθρο 3. 

Η ισχύς του παρόντος Διατάγματος αρχίζει από τη δημο¬ 
σίευση του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 7 Δεκεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΩΡΟΤΑΞΙΑ!. ΟΙΚΙΧΜΟΥ ΚΑΙ ΠΕΡΚΑΛΛΟΝΤΟΧ 

ΑΝΤΟΝΙΟΧ ΤΡΙΤΧΗΧ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


(3) 

Τροποποίηση του ρυμοτομικού σχεδίου Θηβών (Βοιωτίας) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων κλπ.» 
της 17 Ιουλίου 1923, όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3, 9, 29 και 70. 

2. Τις διατάξεις του Ν. 947/1979 «περί οικιστικών περι¬ 
οχών» (ΦΕΚ 169/Α) και ειδικότερα το άρθρο 62 (παρ. 1). 

3. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» (ΦΕΚ 
57/Α) και ειδικότερα τα άρθρα 2, 3, και 7. 

4. Τις υπ’ αριθ. 141/1981, 209/1981 και 152/1983 πρά¬ 
ξεις του Δημοτικού Συμβουλίου Θηβών. 

5. Την υπ’ αριθ. 211/1983 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

6. Την υπ’ αριθ. 693/1983 γνωμοδότηση του Συμβου¬ 
λίου της Επικράτειας, με πρόταση του Υπουργού Χωροτα¬ 
ξίας, Οικισμού και Περιβάλλοντος, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου Θη¬ 
βών (Βοιωτίας) στην περιοχή της πλατείας Ηνωμένων Ε¬ 
θνών, με το χαρακτηρισμό τμήματος του υπ’ αριθ. 377 κοινο¬ 
χρήστου χώρου ως χώρου για την ανέγερση πολιτιστικών 
κτιρίων, όπως φαίνεται στο σχετικό πρωτότυπο διάγραμμα 


σε* κλίμακα 1 : 2000, που θεωρήθηκε από τον Προϊστάμενο 
της Διευθύνσεως Πολεοδομικών Εφαρμογών με την υπ’ α- 
ριθ. Γ.66707/1983 πράξη του και που αντίτυπό του δημοσιεύ¬ 
εται συνοπτικά με το παρόν Διάταγμα. 

Άρθρο 2. 

Οι όροι και περιορισμοί δομήσεως του παραπάνω χώρου 
είναι οι ισχύοντες στο τομέα Α1 που καθορίστηκαν με το από 
31/12/1982 Π. Δ/γμα «Αναθεώρηση και επέκταση του ρυ¬ 
μοτομικού σχεδίου Θηβών, επιβολή προκηπίων και τροπο¬ 
ποίηση των όρων και περιορισμών δόμησης των οικοπέ¬ 
δων του» (ΦΕΚ 54/Δ/9.3.1983) με τον περιορισμό ότι τα 
κτίρια πρέπει να βρίσκονται κάτω από την στάθμη του επι¬ 
πέδου της πλατείας, όπως αυτό διαμορφώνεται μεταξύ Γε¬ 
νικού Νονοκομείου και του Ναού Αγίου Γεωργίου. 

Άρθρο 3. 

Η ισχύς του παρόντος Διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλον¬ 
τος, αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 7 Δεκεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Κ8ΝΣΤΑΝΤΙΜ0Ζ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΟ-ΟΤΛΣΙΑΧ. ΟΙΚΙΣΜΟΥ ΚΑΙ ΠΕΡΙΙΑΑΑΟΜΤΟΧ 

ΑΝΤΩΝΙΟ! ΤΡΙΤΧΗΙ 






















































